ICHI ดีด 3% โบรกแนะ “ซื้อ” เป้า 12 บ. คาดกำไร Q3 โต 42% รับยอดขายพุ่ง
ICHI ดีด 3% โบรกชี้กำไรไตรมาส 3/65 โต 42% แตะ 182 ลบ. รับยอดขายในประเทศพุ่งและรับรู้ส่วนแบ่งกำไรบริษัทร่วมทุนอินโดนีเซียเพิ่มขึ้น โดยยังคงแนะนำ “ซื้อ” ราคาเป้าหมาย 12 บ.
ICHI ดีด 3% โบรกชี้กำไรไตรมาส 3/65 โต 42% แตะ 182 ลบ. รับยอดขายในประเทศพุ่งและรับรู้ส่วนแบ่งกำไรบริษัทร่วมทุนอินโดนีเซียเพิ่มขึ้น โดยยังคงแนะนำ “ซื้อ” ราคาเป้าหมาย 12 บ.
12 ต.ค. 2565

ผู้สื่อข่าวรายงานว่า วันนี้ (12 ต.ค.65) ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ณ เวลา 10:41 น. อยู่ที่ระดับ 9.65 บาท บวก 0.30 บาท หรือ 3.21% สูงสุดที่ระดับ 9.70 บาท ต่ำสุดที่ระดับ 9.45 บาท ด้วยมูลค่าการซื้อขาย 27.40 ล้านบาท

บล.ทิสโก้ ระบุในบทวิเคราะห์ (11 ต.ค.65) ว่าคาดกำไรสุทธิไตรมาส 3/2565 ของ ICHI ที่ 182 ล้านบาท เพิ่มขึ้น 42% เมื่อเทียบกับงวดเดียวกันของปีก่อน และเพิ่มขึ้น 19% จากไตรมาสก่อนหน้า จากยอดขายและการรับรู้ส่วนแบ่งกำไรจากบริษัทร่วมทุนในอินโดนีเซียเพิ่มขึ้น โดย 1) คาดยอดขายในประเทศเพิ่มขึ้น 59% เมื่อเทียบกับงวดเดียวกันของปีก่อน และเพิ่มขึ้น 10% จากไตรมาสก่อนหน้า หลังการเปิดเมือง เริ่มรับรู้รายได้จาก OEM รายใหญ่ตั้งแต่ไตรมาส 3/65 เป็นต้นไป และบริษัทเตรียมออกสินค้าใหม่ในไตรมาส 4/65 มุ่งเน้นเครื่องดื่มเพื่อสุขภาพ healthy trend โดยยังคงแนะนำ “ซื้อ” ราคาเป้าหมายปี 66 ที่ 12 บาท